אביבית משמרי

אביבית משמרי (נולדה ב-22 באפריל 1968) היא סופרת, משוררת, עורכת, עיתונאית, פובליציסטית ובלוגרית ישראלית. מו"לית ובעלת  פטל (הוצאה לאור).  זוכת פרס רמת גן לספרות לשנת 2014 ופרס היצירה לסופרים עבריים לשנת תשע"ט.

ביוגרפיה
אביבית משמרי נולדה בדרום תל אביב במשפחה מסורתית, לאב יליד מצרים ואם ילידת עיראק, וגדלה בחולון. בוגרת תואר ראשון בקולנוע וסוציולוגיה מאוניברסיטת תל אביב (סיימה בשנת 1998).

בין השנים 1992–1996 התגוררה משמרי באמסטרדם שבהולנד, שהות שעל בסיסה נכתב ספרה "הפינה של טריסטאן".

בשנים 1998–2003 עבדה ככתבת כלכלית, פובליציסטית ועורכת בתחומי ההיי-טק והביוטכנולוגיה, בגלובס. בין השנים 2004–2007 הייתה כתבת ההיי-טק ומדעי החיים של פורבס ישראל וכתבה גם כתבות וטורי דעה עבור כלכליסט, ynet, הארץ ועוד.  בשנים 2004–2008 הייתה חברת מערכת ועורכת באתר האייל הקורא. עבדה כאנליסטית של סטארט-אפים בתחומי מדעי החיים בחברת המחקר IDC.  בשנים 2011-2020 שימשה כמנהלת תוכן באיגוד הישראלי לתעשיות מתקדמות.

קטעי פרוזה ושירים פרי עטה פורסמו בכתבי העת: הליקון, ננופואטיקה, הו!, משיב הרוח, עיתון 77, אורות ו"זוטא". כותבת בלוג ספרותי בשם "כותבת מוחקת".

החל משנת 2015 משמרי מוציאה לאור ועורכת פעמיים בשנה את "פטל", סדרת אסופות לסיפורים קצרים. בין היתר, השתתפו בגיליונות פטל: דקלה קידר, גלית דהן-קרליבך, שולמית אפפל, יגאל סרנה, גפי אמיר, איריס אליה כהן, רובי נמדר, תהילה חכימי, שהם סמיט, יונתן פיין, איתמר לוי, יונתן הירשפלד, תמר לזר וענת עינהר.  נכון ל-2025, פורסמו 9 גיליונות "פטל".
החל משנת 2021, משמשת הוצאת פטל בית לסדרת הפרוזה "פטל מקור" בעריכת אלי הירש, שבה יצאו בין היתר ספריהם של זאב סמילנסקי, רוחמה וייס, ניצן ויסמן, חגי דגן וסופרים נוספים. 

פרסים והוקרה

בשנת 2014 זכתה בפרס רמת גן לספרות לספר ביכורים על ספרה "הזקן השתגע".

בדצמבר 2018 הוכרז כי משמרי זכתה בפרס היצירה לסופרים עבריים לשנת תשע"ט.
ספריה
כתיבה
"הזקן השתגע" (פרוזה) בהוצאת חרגול-מודן ובעריכת אלי הירש (2013)
"הנפש קמה באמצע הלילה" (פרוזה) בהוצאת בוקסילה (הוצאה דיגיטלית) ובעריכת דרור בורשטיין (2015)
"הפינה של טריסטאן" (רומן) בהוצאת כתר ובעריכת יערה שחורי (2016)
"ימי מטילדה" (רומן מדע בדיוני) בהוצאת פטל ובעריכת לוקאס נייט ושרון אלמוג (2018)
"ג'ונסון 38" (נובלה בפרוזה) בהוצאת פטל ובעריכת אלי הירש (2020)
"מזג אוויר מקסים" (סיפורים קצרים) בהוצאת פטל ובעריכת אלי הירש (2023).
"הרבע הנותר" (נובלה בפרגמנטים) בהוצאת פטל ובעריכת אלי הירש (2025). 

עריכה
"תדמייני שאת כוכבת" מאת שולמית אפפל, בהוצאת פטל (2017)
"זיכרונות מבית החרושת לבגדי ים" מאת שולמית אפפל, בהוצאת פטל (2020).
"הגברת הראשונה" מאת חגית שדה, בהוצאת עברית (2021).
"התקווה" מאת אורי אשי, בהוצאה עצמית (2021). 
"כתבנו" מאת מוקי הדר, בהוצאה עצמית (2022). 
"קוקושקה" מאת שרית אלקון, בהוצאת פטל (2024). 
"תספרי על אנחנו" מאת ענת גביש, בהוצאת דג חתול (2024). 

חיים אישיים
משמרי מתגוררת בברלין; היא אם לשניים ובזוגיות עם לוקאס נייט.

קישורים חיצוניים



כתבות שכתבה (רשימה חלקית)






מאמרי דעה שכתבה



ראיונות איתה
 דפנה לוי, לעסתי וטחנתי וקיצצתי ובישלתי ומיציתי את הפופיק של עצמי – עד שיכולתי לטפל ברעיון מסודר, שונה לגמרי, בבלוג של דפנה לוי (פורסם בלאשה), 9 ביולי 2013
 רמי שלהבת, חבית של חומר נפץ – ריאיון עם אביבית משמרי, באתר כתב העת "בלי פאניקה", 14 בספטמבר 2013
 ירין כץ, ריאיון עם אביבית משמרי לכבוד ספרה החדש "הנפש קמה באמצע הלילה", באתר "קורא בספרים", 25 בפברואר 2015
 ראיון של יעל בורשטיין עם אביבית משמרי, בתוכנית "ועדת מעקב", ב"חברת החדשות בעם" (דרך אתר יוטיוב), 28 בדצמבר 2016


פרקים מספריה


 ימי מטילדה: כל פרקי הספר לקריאה חופשית, בבלוג של אביבית משמרי

ביקורות על ספריה


 אלעד רוק, דרוס כל דוס, באתר מקור ראשון, 7 ביוני 2013

 תמי לימון, הזקן השתגע – אין אמת אחת, באתר סלונה, 21 ביולי 2013
 ירין כץ, ביקורת ספרים: "הזקן השתגע" מאת אביבית משמרי, באתר "קורא בספרים", 22 בינואר 2014
 עטרה אופק, מה לך ילדה , באתר "מרמלדה", 1 במרץ 2015


 שירי שפירא, אכן, אנחנו מוגבלים למדי, בבלוג "ספרים באוטובוסים", 10 ביוני 2018
 צור ארליך, קל מדי, במקור ראשון (דרך הבלוג של אביבית משמרי)

 דורון בראונשטיין, "ג'ונסון 38 – נובלת נכלולי נדל"ן" מאת אביבית משמרי: יצירה אקזיסטנציאליסטית מטלטלת בעלת יסודות נאו-קפקאיים מעוררי מחשבה אודות חיינו בעת המודרנית, בבלוג "חי תרבות", 7 במאי 2020
 "ימי מטילדה" מאת אביבית משמרי: מורכב מאוד, ייחודי מאוד, מאתגר מאוד, בבלוג "חי תרבות", 23 באוגוסט 2020

הערות שוליים

קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מו"ליות ישראליות
קטגוריה:מו"לים ישראלים
קטגוריה:תל אביב-יפו: אישים
קטגוריה:עורכות ספרותיות ישראליות
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:כתבים כלכליים ישראלים
קטגוריה:בלוגריות ישראליות
קטגוריה:פובליציסטיות ישראליות
קטגוריה:פובליציסטים ישראלים
קטגוריה:סופרי מדע בדיוני ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1968
קטגוריה:ישראלים שנולדו ב-1968